*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*234. számú előterjesztés*

Bátaszék Város Önkormányzat Képviselő-testületének 2023. december 20-án

08 órakor megtartandó ülésére

Döntés Bátaszék Város Településrendezési Eszközeinek 2. számú módosítása során beérkezett vélemények elfogadásáról

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Tárgyalja:-** |

***Tisztelt Képviselő-testület!***

A tisztelt Képviselő-testület a 107/2023. (IV. 26.) Kt. határozatában döntött Bátaszék Város Településrendezési Eszközeinek 2. számú módosításáról (a továbbiakban: Tervmódosítás), melynek véleményezési folyamatát *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: új R.) előírásainak megfelelően általános egyeztetési eljárás keretében folytat le.

A Tervmódosításról szóló Kt. határozatot a tisztelt Képviselő-testület a 140/2023. (V. 24.), 165/2023. (VIII. 02.) és 212/2023. (IX. 21.) Kt. határozataival módosította.

A Tervmódosítás tervezetét (a továbbiakban: Tervezet) a Kokas és Társa Kft. (székhely: 7627 Pécs, Havi-hegyi út 66., adószám: 13494986-2-02) képviseletében Pap Zsuzsa településtervező készítette el.

A Tervezetet Bátaszék város Polgármestere (a továbbiakban: Polgármester) véleményeztette az érintett államigazgatási szervekkel, és a lakossággal.

A beérkezett vélemények alapján Pap Zsuzsa javította a Tervezetet, valamint az azokra adott tervezői válaszokat összegezte.

A lakosság előzetes- és munkaközi tájékoztatására Bátaszék Város Önkormányzata Képviselő-testületének *a településtervvel, a kézikönyvvel és a településképi rendelettel összefüggő helyi partnerségi egyeztetés szabályairól* szóló 13/2022. (IX. 1.) önkormányzati rendelete előírásainak megfelelően került sor.

A Tervezettel kapcsolatban a lakosság részéről észrevétel, vélemény nem érkezett.

A határozat-javaslatban szereplő döntések meghozatalát követően a Polgármester kezdeményezi a Tervezet végső szakmai véleményezési szakaszát az E-TÉR felületen. Új beépítésre szánt terület kerül kijelölésre, ezért a Tolna Vármegyei Kormányhivatal Állami Főépítészi Irodája (a továbbiakban: ÁFI) a Tervezetet véleményezésre megküldi az Országos Főépítésznek. Az Országos Főépítész véleményének birtokában, az ÁFI 20 napon belül adja ki záró szakmai véleményét.

Az ÁFI záró szakmai véleményének birtokában hagyható jóvá a Tervezet.

Kérem a Tisztelt Képviselő-testületet Bátaszék Város Településrendezési Eszközei 2. számú módosításának véleményezési szakaszában érkezett vélemények elfogadásáról szóló előterjesztés megvitatására és a szükséges döntések meghozatalára!

Mellékletek:

1.) A Tervmódosítás véleményezésében közreműködő államigazgatási szervek véleményei

**H a t á r o z a t i j a v a s l a t :**

**Bátaszék Város Településrendezési Eszközeinek 2. számú módosításának véleményezési szakaszában érkezett vélemények elfogadásáról**

1. Bátaszék Város Önkormányzatának Képviselő-testülete (a továbbiakban: Képviselő-testület) Bátaszék Város Településrendezési Eszközeinek 2. számú módosításának (a továbbiakban: Tervmódosítás) véleményezési szakaszában az államigazgatási szervektől kapott véleményeket megismerte, jelen határozat 1. mellékletben foglaltakkal egyetért, azokat elfogadja.
2. A Képviselő-testület a Tervmódosítás véleményeztetése során lefolytatott helyi partnerségi egyeztetés összegzését megismerte, jelen határozat 2. mellékletben foglaltakkal egyetért, azokat elfogadja.
3. A Képviselő-testület tudomásul veszi, hogy a Partnerek részéről vélemény nem érkezett, egyben a helyi partnerségi egyeztetést jelen döntéssel lezárja.
4. A Képviselő-testület felkéri a Polgármestert, hogy *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet 67. § (1) bekezdése szerint a Tervmódosítás javított tervezetének E-TÉR felületre való feltöltésével kezdeményezze a záró szakaszt.

*Határidő:* azonnal

*Felelős*: dr. Bozsolik Róbert polgármester

*Határozatról értesül:*

Bátaszéki KÖH városüz. iroda

Bátaszéki KÖH pénzügyi iroda

irattár

1. *melléklet a .../2023. (... ...) önkormányzati határozathoz*

**ÖNKORMÁNYZATI ÁLLÁSFOGLALÁS - VÉLEMÉNYEZÉSI SZAKASZ**

Bátaszék Város Településrendezési Eszközeinek 2. számú módosítása

Bátaszék Város Önkormányzatának Képviselő-testülete *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: új R.) 17. § (1) bekezdés b) pont előírása alapján a 107/2023. (IV. 26.) KT. határozatában döntött Bátaszék Város Településrendezési Eszközeinek 2. számú módosításáról (a továbbiakban: Tervmódosítás).

A Tervmódosításról szóló KT. határozatot a Képviselő-testület a 140/2023. (V. 24.), 165/2023. (VIII. 02.) és 212/2023. (IX. 21.) KT. határozataival módosította.

Bátaszék Város Önkormányzatának polgármestere a településrendezési eszközök tervezetét az új R. 62. § (1) bekezdés a) pont előírása alapján véleményeztette a véleményezésre jogosult szervekkel.

**Véleményezésre jogosult Államigazgatási Szervek**

*a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: új R.) 11. melléklete szerint:

1. Településfejlesztés, településrendezés

**Tolna Vármegyei Kormányhivatal Állami Főépítészi Iroda** - TOB/2/00150-3/2023. (2023.12.07.)

Kéri a településszerkezeti terv módosítását elfogadó határozat tervezetét a záró véleményt kérő anyagba csatolni.

Kéri a rendelet-tervezetet a TVKH Hatósági Főosztály Törvényességi Felügyeleti Osztály TOB/22/784-2/2023. iktatószámú levelében foglaltak szerint javítani az alábbiak szerint:

*1. melléklet az .../2024. (.... ...) önkormányzati rendelethez*

*„****2. melléklet a 13/2020 (VII.14.) önkormányzati rendelethez***

*(A melléklet szövegét a(z) Bátaszék HÉSZ 2\_melléklet SZ-2 egységes 2022\_11\_22\_vél.pdf elnevezésű fájl tartalmazza.)”*

*2. melléklet az .../2024. (.... ...) önkormányzati rendelethez*

*„****10. melléklet a 13/2020 (VII.14.) önkormányzati rendelethez***

*ELŐVÁSÁRLÁSI JOGGAL ÉRINTETT INGATLANOK”*

**Önkormányzati válasz:**

*A határozat tervezetét pótoltuk, a rendelet tervezetét javítottuk.*

1. Környezetvédelem, természet- és tájvédelem
2. Hulladékgazdálkodás

**Tolna Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály** - TOG/82/00970-8/2023. (2023.12.06.)

A véleményezési dokumentációval kapcsolatban környezetvédelmi szempontból elvi kifogás nem emelt.

Táj- és természetvédelmi szempontból a hatóság a módosításokat elfogadja.

Bátaszék város településrendezési eszközeinek 2. számú módosításával kapcsolatban a hulladékgazdálkodási hatóság részéről kizáró ok nem merült fel. A hatóság a módosításokat a mindenkor hatályos jogszabályok betartása mellett elfogadja, kiegészíteni nem kívánja.

Összességében a hatóság a véleményezési dokumentációt a hatályos és vonatkozó jogszabályi előírások betartása mellett elfogadásra javasolja.

**Önkormányzati válasz:**

*A véleményt köszönettel vettük.*

1. Természet- és tájvédelem

**Duna-Dráva Nemzeti Park Igazgatóság**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. Vízvédelem
2. Vízgazdálkodás

**Bács-Kiskun Vármegyei Katasztrófavédelmi Igazgatóság Katasztrófavédelmi Hatósági Osztály**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. A vizek védelmével, illetve kártételeinek elhárításával összefüggő alapvető szempontok teljesülése

**Országos Vízügyi Főigazgatóság** - 25778-0830/2022. (2022.11.24.)

Az OVF véleményezésre a működési területtel érintett Vízügyi Igazgatóságot kéri fel. Kéri, hogy a működési területtel érintett Vízügyi Igazgatóság véleményét az OVF véleményének is tekintsék.

**Önkormányzati válasz:**

*Az észrevételt elfogadjuk. Az OVF az új R. 11. melléklet 9. sor szerint 2023.01.27-től nem véleményezésre jogosult szerv.*

**Fejér Vármegyei Katasztrófavédelmi Igazgatóság**

*Az E-TÉR-be észrevételt nem töltött fel, ezáltal a véleményezési anyaggal egyetért.*

**Közép-dunántúli Vízügyi Igazgatóság** - Szfvár-000372-26/2023. (2023.12.13.)

A rendelkezésre álló dokumentáció alapján a településrendezési eszközök módosítása vízügyi szempontból nem kifogásolt.

**Önkormányzati válasz:**

*Az észrevételt köszönettel vettük.*

**Alsó-Duna-völgyi Vízügyi Igazgatóság Vízgyűjtő-gazdálkodási és Víziközmű Osztály**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. Polgári védelem, iparbiztonság

**Tolna Vármegyei Katasztrófavédelmi Igazgatóság Katasztrófavédelmi Hatósági Osztály** - 36700/1350-1/2023. (2023.11.27.)

Ismerteti a hatáskörébe tartozó kérdésekben az adott területre vonatkozó követelményeket és a terv tartalmi elemeivel kapcsolatos elvárásait (előzetes adatszolgáltatás része kellene legyen!). A véleményezési anyaggal kapcsolatban észrevételt nem tesz.

**Önkormányzati válasz:**

*A tájékoztatást köszönettel vettük.*

1. Közegészségügy

**Tolna Vármegyei Kormányhivatal Népegészségügyi Főosztály Közegészségügyi és Járványügyi Osztály**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. Közlekedés: gyorsforgalmi utat, közúti határátkelőhelyet, szintbéli közúti-vasúti átjárót érintő településrendezési eszköz esetében

**Budapest Főváros Kormányhivatala Országos Közúti és Hajózási Hatósági Főosztály Gyorsforgalmi Útügyi Osztály** - BP/0801/00826-2/2023. (2023.11.27.)

Tájékoztat arról, hogy hatáskör hiányában észrevételt nem tesz.

**Önkormányzati válasz:**

*A tájékoztatást köszönettel vettük.*

1. Közlekedés: vasúti pályahálózatot, víziutat érintő település esetében

**Építési és Közlekedési Minisztérium Vasúti Hatósági Főosztály**

*Az E-TÉR-be észrevételt nem töltött fel, ezáltal a véleményezési anyaggal egyetért.*

**Építési és Közlekedési Minisztérium Hajózási Hatósági Főosztály** - Az E-TÉR-be iktatószám nélkül feltöltött dokumentum (2023.11.28.)

Tájékoztatást ad arról, hogy hatáskörrel nem rendelkezik, a véleményezésben nem vesz részt.

**Önkormányzati válasz:**

*A tájékoztatást köszönettel vettük.*

1. Közlekedés: polgári célú légi közlekedéssel érintett település esetében

**Építési és Közlekedési Minisztérium Léginavigációs és Repülőtéri Hatósági Főosztály Repülőtéri Osztály**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. Közlekedés: állami célú légi közlekedéssel érintett település esetében

**Honvédelmi Minisztérium Állami Légügyi Főosztály**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. Közlekedés: a 10-13. pont kivételével minden közúti közlekedési ügyben

**Tolna Vármegyei Kormányhivatal Közlekedési, Műszaki Engedélyezési Mérésügyi és Fogyasztóvédelmi Főosztály Közlekedési és Járműforgalmi Osztály -** TOT/UT/473-4/2023. (2023.12.13.) és TOT/UT/473-6/2023. (2023.12.19.)

Az 1., 3. és 4. számú módosítással kapcsolatban észrevételt nem tesz.

A 2. számú módosítás kapcsán felhívja a figyelmet a tervezett értékesítést megelőző tennivalókra. Az összegzésben a módosítást útügyi szempontból nem kifogásolja, elfogadásra javasolja.

A 4. számú módosítás kapcsán észrevételezi, hogy a sportpályának a megközelíthetőségéhez az úthálózathoz kapcsolódó úttal folyamatosan rendelkeznie kell. A sportpályához a lejutás mind az építkezés során, mind pedig azt követően folyamatosan biztosított lesz. Az összegzésben a módosítást útügyi szempontból nem kifogásolja, elfogadásra javasolja.

A 6. számú módosítás kapcsán észrevételezi, hogy a belső telkek megközelíthetősége a javasolt módosítással megszűnik, ezáltal nem felel meg az OTÉK építési telek fogalmára vonatkozó előírásának.

**Önkormányzati válasz:**

*A 6. számú módosítás kapcsán a következő javaslatot tettük:*

1. *A 716/98 hrsz-ú földrészletet teljes egészében az Lke-2 építési övezetbe soroltuk.*
2. *Az így kialakuló új építési telkek keleti, Cigány-árokkal szomszédos telekhatárai mentén az árvízi védekezés biztosítása érdekében 3 m széles be nem építhető teleksávot jelöltünk ki.*
3. *A Cigány-árok felett 3 m széles hidak jelölésével egyértelművé tettük az új építési telkek közúti kapcsolatát.*
4. *A Kölcsey utcai teleksor és az árokparti telkek között húzódó közös telekhatárra „javasolt megszüntető jeleket” helyeztünk el.*
5. *Az OTÉK 1. számú melléklet 30. c) pontja szerint építési telek az a telek, amely a közterületnek gépjármű-közlekedésre alkalmas részéről az adott közterületre vonatkozó jogszabályi előírások szerint, vagy önálló helyrajzi számon útként nyilvántartott magánútról gépjárművel közvetlenül, zöldfelület, illetve termőföld sérelme nélkül megközelíthető.*

*A megközelíthetőség egyértelművé tétele érdekében a HÉSz-nek az építés általános szabályairól szóló 11. §-át a következő (14) bekezdéssel egészítettük ki:*

*„(14) Építési telkek megközelíthetősége a Toldi utcában, a Cigány-árokkal szomszédos telkek esetén.*

*A V-1 övezetbe sorolt Cigány-árok felett a hatályos jogszabályoknak megfelelően megépített híd a közterület gépjármű-közlekedésre alkalmas részének minősül.”*

*A záró dokumentációt az előzőek szerint módosítottuk.*

*A fent részletezett megoldás alapján a Közlekedési és Járműforgalmi Osztály a tervezett módosítást nem kifogásolta, korábbi TOT/UT/473-4/2023. iktatószámon kiadott javaslata kiegészítéseként a Tervmódosítást elfogadásra javasolta.*

1. Régészeti örökség és műemléki érték, világörökségi és világörökségi várományos terület védelme

**Tolna Vármegyei Kormányhivatal Építésügyi és Örökségvédelmi Főosztály Örökségvédelmi Osztály** - TOD/25B/1410-2/2023. (2023.12.11.) és TOD/25B/1410-4/2023. (2023.12.19.)

Az Örökségvédelmi Osztály az új beépítésre szánt terület kijelölését tartalmazó 1., 3., 4. és 5. számú módosítás vonatkozásában - a Kötv. 85/A §-a alapján - az örökségvédelmi hatástanulmány régészeti részének terepbejárással és kutatással történő kiegészítését kéri.

Az 1., 2., 3., 5. és 6. számú módosítás nem érint védett kulturális örökségi elemet, így a tervezett övezeti átsorolások örökségvédelmi érdekeket nem sértenek.

A 4. számú módosítással érintett 767/1 hrsz.-ú ingatlan a műemléki védelem alatt álló Nepomuki Szent János-kápolna műemléki környezetében áll. A változás önmagában örökségvédelmi érdekeket nem sért.

**Önkormányzati válasz:**

*A régészeti munkarész az észrevétel alapján elkészült.*

*A régészeti munkarész alapján a HÉSz-nek a kulturális örökség védelmére vonatkozó előírásokról szóló 4. §-át a következő előírásokkal egészítettük ki:*

*„Minden olyan esetben, amikor régészeti lelet, vagy annak tűnő tárgy, régészeti emlék vagy régészeti jelenség kerül elő, a területileg illetékes jegyzőt értesíteni kell, aki haladéktalanul tájékoztatja az örökségvédelmi hatóságot, a további intézkedésig a munkálatokat fel kell függeszteni, a terület őrzéséről a megtaláló köteles gondoskodni.*

*A régészeti örökséget és a műemléki értéket érintő kérdésekben a központi közhiteles örökségvédelmi nyilvántartásban és a rendezési tervhez készített örökségvédelmi hatástanulmányban foglaltak együttesen irányadók.”*

*A záró dokumentációt az előzőek szerint módosítottuk, és a régészeti hatástanulmányt csatoltuk hozzá.*

*Fentiek alapján az Örökségvédelmi Osztály a* TOD/25B/1410-4/2023. *iktatószámú véleményében a régészeti hatástanulmány kiegészítés alapján a tervezett módosítások ellen nem emelt kifogást.*

1. Talajvédelem

**Tolna Vármegyei Kormányhivatal Agrárügyi Főosztály Növény- és Talajvédelmi Osztály**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. Földvédelem

**Tolna Vármegyei Kormányhivatal Földhivatali Főosztály Földforgalmi Osztály**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. Erdőrendezés, erdővédelem

**Baranya Vármegyei Kormányhivatal Agrárügyi Főosztály Erdészeti és Földművelésügyi Osztály**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. Honvédelem

**Honvédelmi Minisztérium Hatósági Főosztály** - 17754-2/2023/h (2023.11.27.)

Tájékoztatást ad arról, hogy az eljárás korábbi szakaszában adott 7065-2/2023/h. nyilvántartási számú ügydarabban leírtakat továbbra is fenntartja és a tervezett módosításokkal kapcsolatban további észrevételeket nem tesz.

**Önkormányzati válasz:**

*Az észrevételt elfogadva a HÉSZ tervezetét kiegészítettük az észrevételben jelzett, 7065-2/2023/h. nyilvántartási számú ügydarabban az alábbiak szerint leírtakkal:*

*„Bátaszék város közigazgatási területe honvédelmi és katonai célú területek védőterületét képezi. A védőterületen belül:*

*a) 20 MW teljesítmény feletti naperőmű létesítmény, építmény és ahhoz köthető infrastruktúra létesítése, bővítése,*

*b) 10 000 m2-t meghaladó létesítmények, építmények építése, bővítése,*

*c) 10 MW-nál nagyobb teljesítményű erőművek építése, ipari parkok területének*

*kijelölése,*

*d) meglévő terepszíntől mérten 35 méternél magasabb építmények építése*

*esetén a honvédelmi érdekeket vizsgálni kell.”*

1. Határrendészet

**Tolna Vármegyei Rendőr-főkapitányság Rendészeti Igazgatóság Közlekedésrendészeti Osztály**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. Bányászat, geológia, morfológia, földtani veszélyforrások

**Szabályozott Tevékenységek Felügyeleti Hatósága Bányászati és Gázipari Főosztály Pécsi Bányafelügyeleti Osztály**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. Hírközlés

**Nemzeti Média- és Hírközlési Hatóság Hírközlésfelügyeleti- főosztály Pécsi Hatósági Iroda** - K/24886-2/2023. (2023.11.28.)

Felhívja a figyelmet arra, hogy a bevásárlóközpont építéssel érintett területe mentén hírközlési hálózat húzódik. A mennyiben a terület fejlesztése során a hírközlési hálózatok átépítése, kiváltása szükséges, a 20/2020. (XII. 18.) NMHH rendelet előírásai szerint kell eljárni. Az észrevétel a véleményezési anyag módosítását nem igényli.

**Önkormányzati válasz:**

*A tájékoztatást köszönettel vettük.*

1. Nukleáris biztonság és balesetelhárítás

**Országos Atomenergia Hivatal**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. Természetes gyógy-tényezők, gyógyhelyek természeti adottságaink védelme

**Budapest Főváros Kormányhivatala Népegészségügyi Főosztály Közegészségügyi Osztály 1.** - BP/FNEF/06840-2/2023. (2023.12.11.)

Tájékoztatást ad arról, hogy a község területén belül természetes gyógy-tényező érintettsége nem áll fenn, ezért jelen esetben a BFKH véleményezési lehetőséggel nem rendelkezik.

**Önkormányzati válasz:**

*A tájékoztatást köszönettel vettük.*

1. Területrendezés, településfejlesztés

**Tolna Vármegyei Önkormányzat**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. A kiemelt térség-fejlesztési koncepcióval való összhang megteremtése

**„M9” Térségi Fejlesztési Tanács**

*Az E-TÉR-be észrevételt nem töltött fel, ezáltal a véleményezési anyaggal egyetért.*

1. -

**Nemzeti Népegészségügyi és Gyógyszerészeti Központ Kémiai Biztonsági és Kompetens hatósági Főosztály Kémiai Biztonsági Kockázatértékelési Osztály** - 55055-2/2023 KBKHF (2023.11.30.)

Arról ad tájékoztatást, hogy kémiai biztonsági hatáskört érintő közvetlen fejlesztési elképzelések nem kerültek ismertetésre, ezért érintettséget nem azonosított.

Illetékességét az egyes tervek, illetve programok környezeti vizsgálatáról szóló 2/2005. (I. 11.) Korm. rendelet szerint állapítja meg.

**Önkormányzati válasz:**

*A települési környezeti értékelés eseti eldöntésére irányuló eljárás során az önkormányzat megkereste az NNK-t. 2023. november 9. napján keltezett 51535-2/2023/KBKHF iktatószámú véleményében is nyilatkozott arról az NNK, hogy a Tervmódosításhoz a környezeti vizsgálat elvégzését nem tartja szükségesnek.*

*Ismételt véleményét ezúton is köszönjük.*

**Véleményezésre jogosult Területi és Települési Önkormányzatok**

*az új R. 64. § (3) bekezdés c) pont szerint:*

1. A közigazgatási területet érintő infrastrukturális kapcsolatok, valamint egyéb környezeti hatások

**Tolna Vármegyei Önkormányzat**

**Alsónána Község Önkormányzata**

**Alsónyék Község Önkormányzata**

**Báta Község Önkormányzata**

**Dunaszekcső Község Önkormányzata**

**Véménd Község Önkormányzata**


**Bátaapáti Község Önkormányzata**

**Mórágy Község Önkormányzata**

*Az E-TÉR-be észrevételt nem töltöttek fel, ezáltal a véleményezési anyaggal egyetértenek.*

Bátaszék, 2023. december 19.

Az összefoglalót készítette:

Pap Zsuzsa Béres István

településtervező főépítész

*2. melléklet a .../2023. (... ...) önkormányzati határozathoz*

**PARTNERSÉGI EGYEZTETÉS ÖSSZEGZÉSE**

Bátaszék Város Településrendezési Eszközeinek 2. számú módosítása

Bátaszék Város Önkormányzatának Képviselő-testülete *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: új R.) 17. § (1) bekezdés b) pont előírása alapján a 107/2023. (IV. 26.) KT. határozatában döntött Bátaszék Város Településrendezési Eszközeinek 2. számú módosításáról (a továbbiakban: Tervmódosítás).

A Tervmódosításról szóló KT. határozatot a Képviselő-testület a 140/2023. (V. 24.), 165/2023. (VIII. 02.) és 212/2023. (IX. 21.) KT. határozataival módosította.

**A Tervmódosítás során a partnerségi egyeztetés a következők szerint lett lefolytatva:**

1. Bátaszék Város Önkormányzatának polgármestere a településrendezési eszközök tervezetét az új R. 62. § (1) bekezdés b) pont-, és azúj R. 66. § (2) bekezdés b) pont előírásai alapján véleményeztette a partnerekkel az E-TÉR felületen:

**Véleményezési szakasz az E-TÉR-ben:**

* + 1. időtartama: 2023. november 24. - 2023. december 13.
    2. összegzése: Az E-TÉR-ben nem érkezett partneri vélemény.

1. Bátaszék Város Önkormányzatának polgármestere a településrendezési eszközök tervezetét *a településtervvel, a kézikönyvvel és a településképi rendelettel összefüggő helyi partnerségi egyeztetés szabályairól* szóló 13/2022. (IX. 1.) önkormányzati rendeletben foglaltak szerint Helyi Partnerségi Egyeztetésre bocsájtotta:

**Előzetes tájékoztatás I.** *- a 107/2023. (IV. 26.) Kt. határozat tartalma szerint:*

* + 1. időtartama: 2023. május 9. - 2023. május 24.
    2. módja:
       1. Polgármesteri Hivatalban történő kifüggesztés,
       2. Bátaszék Város honlapján történő közzététel,

*https://bataszek.hu/bataszek\_varos\_telepulesrendezesi\_terve*

* + - 1. Bátaszék Város közösségi (facebook) oldalán történő közzététel,

*https://facebook.com/bataszekvaros*

* + 1. összegzése: Az előzetes tájékoztatás során a hirdetményben megadott véleményezési időn belül észrevétel nem érkezett.

**Előzetes tájékoztatás II.** *- a 140/2023. (V. 24.) Kt. határozattal módosított tartalom szerint:*

* + 1. időtartama: 2023. június 7. - 2023. június 18.
    2. módja:
       1. Polgármesteri Hivatalban történő kifüggesztés,
       2. Bátaszék Város honlapján történő közzététel,

*https://bataszek.hu/hirdetmeny\_13121*

* + - 1. Bátaszék Város közösségi (facebook) oldalán történő közzététel,

*https://facebook.com/bataszekvaros*

* + 1. összegzése: Az előzetes tájékoztatás során a hirdetményben megadott véleményezési időn belül észrevétel nem érkezett.

**Munkaközi tájékoztatás:**

* + 1. időtartama: 2023. november 24. - 2023. december 9.
    2. módja:
       1. Polgármesteri Hivatalban történő kifüggesztés,
       2. Bátaszék Város honlapján történő közzététel,

*https://bataszek.hu/bataszek\_varos\_telepulesrendezesi\_terve*

* + - 1. Bátaszék Város közösségi (facebook) oldalán történő közzététel,

*https://facebook.com/bataszek varos onkormanyzata*

* + 1. összegzése: A munkaközi tájékoztatás során a hirdetményben megadott véleményezési időn belül észrevétel nem érkezett.



Bátaszék, 2023. december 19.

Az összefoglalót készítette: Béres István

főépítész